Australia
Australia es un grande pais in le sud-west del Oceano Pacific in Oceania. Su capital es Canberra con 323 645 habitantes in 2004. Grande urbes es Sydney, Melbourne, Adelaide, Perth e Brisbane.

Australia es le continente le plus parve, solmente 3 700 kilometros del nord al sud e 4 000 kilometros del est al west. Illo anque es le continente de plus sic; circa un tertie es designate deserto. 

Australia es dividite per le Great Dividing Range (Rango Grande Dividente), un catena de montes in le Est que traversa inter le peninsula Cape York in Queensland e Melbourne in Victoria. In ille catena Monte Kosciusko es le plus alte monte del pais a 2 229 metros. Al west del rango le terrano es primarimente platte con un poco de rangos basse tal que le rangos Flinders in Australia del Sud e le rangos MacDonnell vicin a Alice Springs. 
 
Circa 80% del population de Australia vive in le est e al costas del continente, perque le centro es primarimente deserto. In Australia del Sud es lacos salin massive. Frequentemente, istos es sec pro longe periodos. Un grande systema de rivieras porta aqua pro centos de kilometros a plenir iste lacos. In 1994, le plus grande del lacos, Lake Eyre, esseva plenite pro le prime vice in plus que un decennio.

Organisation territorial 
Australia include 6 statos e 2 territorios. Al est, le insulas Norfolk e Lord Howe es governate de Australia, como anque un region antarctic centrate a Mawson.

Vide etiam 
 Germaine Greer

Oceania